MESTSKÁ ČASŤ BRATISLAVA - NOVÉ MESTO
---------------------------------------------------------------------------------------------------------------------

ŠTATÚT
mestskej časti Bratislava - Nové Mesto

Miestne zastupiteľstvo mestskej časti Bratislava - Nové Mesto podľa § 11 ods. 4 písm. k. zákona číslo 369/1990 Zb. o obecnom zriadení v znení neskorších predpisov, § 15 ods. 2 / zákona SNR číslo 377/1990 Zb. o hlavnom meste SR Bratislave v znení neskorších predpisov a čl. 18 ods. 5 Štatútu hlavného mesta SR Bratislavy v znení neskorších dodatkov, schválilo na svojom zasadnutí dňa 22. 6. 2011 tento Štatút mestskej časti Bratislava - Nové Mesto. 

Čl. 1
Základné ustanovenia

/1/ Štatút mestskej časti Bratislava - Nové Mesto (ďalej len "štatút MČ") upravuje najmä postavenie    a pôsobnosť mestskej časti Bratislava -Nové Mesto (ďalej len "MČ") a jej obyvateľov, Miestneho zastupiteľstva mestskej časti Bratislava - Nové Mesto (ďalej len "miestne zastupiteľstvo"), poslancov miestneho zastupiteľstva (ďalej len "poslanci"), Miestnej rady mestskej časti Bratislava - Nové Mesto (ďalej len "miestna rada"), komisií miestneho zastupiteľstva (ďalej len "komisie"), starostu, jeho zástupcu, tajomníka miestnej rady, splnomocnenca miestneho zastupiteľstva, miestneho kontrolóra, Miestneho úradu mestskej časti Bratislava - Nové Mesto (ďalej len "miestny úrad") a jeho prednostu, deľbu práce medzi týmito orgánmi, ich vnútornú organizačnú štruktúru, zásady organizácie, metódy a formy práce.

/2/ Štatút MČ je záväzný pre všetky orgány samosprávy a zamestnancov MČ zaradených na výkon práce na miestnom úrade, v detských jasliach, kluboch dôchodcov, v Školak klube, na matričnom úrade a ďalších pracoviskách.
Čl. 2
Postavenie mestskej časti a jej obyvateľov

/1/ MČ je územným samosprávnym a správnym celkom Bratislavy, združuje obyvateľov, ktorí majú na jej území trvalý pobyt. Jej postavenie upravuje zákon SNR č. 377/1990 Zb. o hlavnom meste SR Bratislave v znení neskorších predpisov (ďalej len "zákon o hlavnom meste"), zákon SNR č. 369/1990 Zb. o obecnom zriadení v znení neskorších predpisov (ďalej len "zákon o obecnom zriadení"), zákon SNR č. 138/1991 Zb. o majetku obcí v znení neskorších predpisov (ďalej len "zákon o majetku obcí") a Štatút hlavného mesta SR Bratislavy (ďalej len "Štatút").

/2/ MČ je právnickou osobou, ktorá za podmienok ustanovených zákonom samostatne hospodári so zvereným majetkom a so zverenými finančnými prostriedkami, ako aj s vlastnými príjmami a vlastným majetkom získaným vlastnou činnosťou alebo inak nadobudnutým majetkom.

/3/ Obyvateľom MČ je osoba, ktorá je v nej prihlásená na trvalý pobyt. Môže sa zúčastňovať na samospráve MČ. Má právo najmä :
a) voliť orgány samosprávy MČ a byť do nich volený,
b) hlasovať o dôležitých otázkach života a rozvoja MČ,
Strana 1

c) zúčastňovať sa na zasadnutiach mestského zastupiteľstva, miestneho zastupiteľstva a na verejných zhromaždeniach obyvateľov MČ a vyjadrovať na nich svoj názor. Vyjadrovať svoj názor na rokovaní miestneho zastupiteľstva môže osoba len vtedy, ak s tým súhlasí miestne zastupiteľstvo. Zoznamovať sa s materiálmi prerokúvanými na zasadnutiach miestneho zastupiteľstva má osoba právo u povereného zamestnanca MČ zaradeného v organizačnom oddelení miestneho úradu a na webovej stránke mestskej časti. Organizačné oddelenie vyhotoví za odplatu na požiadanie obyvateľa MČ kópiu materiálov prerokúvaných na zasadnutiach miestneho zastupiteľstva,
d) byť informovaný prostredníctvom poslancov. Poslanec je povinný na požiadanie obyvateľa poskytnúť mu informácie aj o materiáloch, ktoré sú navrhnuté na rokovanie miestneho zastupiteľstva,
e) obracať sa so svojimi podnetmi a sťažnosťami na orgány  MČ,
f) používať obvyklým spôsobom zariadenia MČ a ostatný majetok MČ slúžiaci pre verejné účely,
g) požadovať súčinnosť pri ochrane svojej osoby a rodiny a svojho majetku nachádzajúceho sa na území,
h) požadovať pomoc v čase náhlej núdze,
i) uplatňovať pripomienky k návrhu nariadenia MČ v zákonnej lehote a to formou písomnou, elektronickou alebo ústne do zápisnice na miestnom úrade.

/4/ Obyvateľ  MČ sa podieľa na rozvoji a zveľaďovaní MČ a poskytuje pomoc ich orgánom.
Je povinný:
a) ochraňovať majetok MČ a podieľať sa na nákladoch MČ, vykonávať menšie obecné služby organizované MČ, ktoré sú určené na zlepšenie života, životného prostredia, ekonomických podmienok a sociálnych podmienok obyvateľov MČ a sú vykonávané v záujme MČ,
b) podieľať sa na ochrane a zveľaďovaní životného prostredia,
c) napomáhať a udržiavať poriadok v MČ,
d) poskytovať podľa svojich schopností a možností osobnú pomoc pri likvidácii a odstraňovaní následkov živelnej pohromy alebo havárie v hl. meste a v MČ.

/5/ Orgány MČ sú povinné v spolupráci s orgánmi Bratislavy poskytnúť obyvateľovi MČ nevyhnutnú okamžitú pomoc v jeho náhlej núdzi spôsobenej živelnou pohromou, haváriou alebo inou podobnou udalosťou, najmä zabezpečiť mu prístrešie, stravu alebo inú materiálnu pomoc.

/6/ Na samospráve  MČ má právo podieľať sa aj ten, kto:
a) má na území MČ nehnuteľný majetok, alebo v MČ platí miestnu daň alebo miestny poplatok,
b) je v MČ prihlásený na prechodný pobyt 
c) má čestné občianstvo Bratislavy.

/7/ Osoby uvedené v ods. 6 majú všetky práva uvedené v ods. 3 ako ostatní obyvatelia, okrem práv uvedených pod písm. a) a b).

/8/ Pravidlá o výkone oprávnení uvedených v ods. 3 písm. a/ upravuje zákon SNR č. 346/1990 Zb. o voľbách do samosprávy obcí v znení neskorších predpisov.

Čl. 3
Styk s verejnosťou

/1/ Orgány samosprávy MČ a orgány miestneho zastupiteľstva pri plnení úloh súvisiacich so správou MČ a jej majetku, jej rozvoji a zveľaďovaní využívajú podnety, námety a pripomienky obyvateľov, ktoré získavajú :
a) v priamom styku s obyvateľmi predovšetkým prostredníctvom poslancov, členov komisií a zamestnancov MČ zaradených na miestnom úrade,
b) z informácií získaných poslancami,

Strana 2

c) od obyvateľov na zasadnutiach miestneho zastupiteľstva,
d) dôslednou reakciou na oznámenia a podnety obyvateľov podaných rôznymi formami a pravidelným informovaním o úlohách orgánov MČ,
e) využívaním všetkých vhodných prostriedkov na včasné, pravdivé a úplné informovanie obyvateľov, vrátane masovokomunikačných prostriedkov, miestnych novín a miestnej televízie,
f) prispôsobovaním stránkových dní a hodín tak, aby ich mohli obyvatelia využívať v širokej miere počas určeného pracovného času na miestnom úrade.

/2/ O dôležitých a najzávažnejších veciach v živote MČ orgány samosprávy :
a) organizujú zhromaždenia obyvateľov,
b) organizujú hlasovanie obyvateľov, ktorí majú v MČ trvalý pobyt,
c) citlivo zhodnocujú a reagujú na petície obyvateľov,
d) v súlade so zák. č. 211/2000 Z. z. o slobodnom prístupe k informáciám sprístupňujú fyzickým osobám a právnickým osobám informácie o skutočnostiach z činnosti samosprávy MČ spôsobom trvalého zverejňovania vybraných údajov a na požiadanie aj jednotlivo o ďalších skutočnostiach, okrem tých, ktoré majú charakter utajenia alebo ich zverejnenie nie je prípustné. Na informovanie využívajú okrem úradných tabúľ MČ i noviny Hlas Nového Mesta, Televíziu Nové Mesto a internet www.banm.sk. 

/3/ Na internetovej stránke www.banm.sk MČ musí zverejniť :
a/ štatút MČ,
b/ rokovací poriadok miestneho zastupiteľstva,
c/ rokovací poriadok miestnej rady,
d/ rokovací poriadok komisií miestneho zastupiteľstva,
e/ odmeňovací poriadok samosprávy mestskej časti,
f/ uznesenia a nariadenia miestneho zastupiteľstva,
g/ uznesenia miestnej rady,
h/ organizačnú štruktúru miestneho úradu,
i/  návrh VZN a to najmenej 15 dní pred rokovaním miestneho zastupiteľstva,
j/  oznámenia stavebného úradu o zahájení konania verejnou vyhláškou,
k/ povinne zverejňované zmluvy , faktúry a objednávky v súlade so zákonom č. 211/2000 Z.z. o slobodnom prístupe k informáciách  v znení neskorších predpisov.

/4/ Prostredníctvom novín Hlas Nového Mesta a Televízie Nové Mesto informuje starosta, zástupcovia starostu, poslanci, zamestnanci MČ zaradení na miestnom úrade a ďalší verejnosť o činnosti samosprávy a kultúrno-spoločenskom živote MČ.

Čl. 4
Samospráva

/1/ MČ pri výkone samosprávnych funkcií najmä :
a) vykonáva úlohy súvisiace s riadnym hospodárením so zvereným majetkom i s vlastným majetkom, zostavuje a schvaľuje rozpočet a záverečný účet, ročnú účtovnú uzávierku, ktorú overuje audítor, utvára účinný systém kontroly a vytvára vhodné organizačné, finančné, personálne a materiálne podmienky na jeho nezávislý výkon,
b) usmerňuje ekonomickú činnosť v MČ, a ak tak ustanovuje osobitný predpis, vydáva súhlas, záväzné stanovisko, stanovisko alebo vyjadrenie k podnikateľskej a inej činnosti právnických  osôb a fyzických osôb a k umiestneniu prevádzky na území MČ, vydáva stanoviská k investičnej činnosti v MČ,
c) vykonáva správu, údržbu a výstavbu miestnych komunikácií III. a IV. triedy, vrátane k nim patriacej zelene a stromoradí a zabezpečuje ich čistenie. Zabezpečuje správu a údržbu zelene a stromoradí  a zabezpečuje  ich  čistenie.  Zabezpečuje   správu  a údržbu   zelene   a   verejných     priestranstiev v správe mestskej časti,  nakladanie s komunálnym  a drobným  stavebným  odpadom,  odpadovými 
Strana 3

    vodami zo žúmp. Vykonáva iné verejnoprospešné služby. Vo vymedzených lokalitách zabezpečuje rozvoz pitnej vody do domácností,
d) utvára podmienky pre miestnu kultúru, záujmovú a umeleckú činnosť, telesnú kultúru, rekreáciu a šport. Zabezpečuje správu, údržbu a ochranu historických a kultúrnych pamiatok a stavieb miestneho významu zverených do správy MČ, ako aj výstavbu, správu a údržbu kultúrnych, športových a ďalších zariadení, ktoré sú v pôsobnosti MČ,
e) tvorí a chráni životné prostredie a podmienky pre zdravý spôsob života a práce obyvateľov MČ. Zabezpečuje miestne záležitosti verejného poriadku a v tejto oblasti spolupracuje s orgánmi Policajného zboru SR a Mestskej Polície Bratislavy (ďalej len "mestská polícia"), a to aj pri zabezpečovaní bezpečnosti obyvateľov a ich majetku. Ukladá pokuty za porušenie všeobecne záväzných nariadení a za iné priestupky uvedené v príslušných zákonoch,
f) vykonáva vlastnú investičnú a podnikateľskú činnosť v záujme zabezpečenia potrieb obyvateľov a rozvoja MČ,
g/ zakladá, zriaďuje, zrušuje a kontroluje organizácie a zariadenia patriace do pôsobnosti MČ. Určuje štruktúru miestneho úradu a zamestnáva zamestnancov, ktorí pracujú na miestnom úrade,  v detských jasliach, kluboch dôchodcov, v Školak klube a na ďalších pracoviskách,
h/ zabezpečuje hospodársky a sociálny rozvoj mestskej časti v nadväznosti na celomestský rozvoj a celomestské rozvojové dokumenty; zabezpečuje vykonávanie sociálnej pomoci obyvateľom MČ podľa osobitného predpisu; zabezpečuje pochovávanie mŕtvych, ktorých nemá kto pochovať,
i/ zabezpečuje úlohy na úseku ochrany spotrebiteľa a utvára podmienky na zásobovanie, najmä určuje pravidlá času predaja, času prevádzky služieb a spravuje miestne trhoviská; povoľuje predajný a prevádzkový čas obchodu a služieb, usmerňuje a povoľuje zriaďovanie trhových miest a vykonáva úlohy vyplývajúce zo zákona o ochrane spotrebiteľa. Vydáva predchádzajúci súhlas na uzavieranie nájomných zmlúv k nebytovým priestorom, ktoré sú určené na obchod a služby,
j/ obstaráva a po dohode s mestom Bratislava  schvaľuje územnoplánovaciu dokumentáciu MČ a jej zón, ako  aj koncepcie rozvoja jednotlivých oblastí života MČ. Spolupôsobí pri obnove a spresnení evidencie pozemkov a právnych vzťahov k nim a pri zabezpečovaní úloh súvisiacich s katastrom nehnuteľností a zápisom vlastníckych a iných práv k nehnuteľnostiam. Obstaráva a schvaľuje programy rozvoja bývania a spolupôsobí pri utváraní vhodných podmienok na bývanie v MČ,
k/ vykonáva správu  miestnych daní. Rozhoduje o zavedení alebo zrušení miestnej verejnej dávky a  miestnych daní určuje ich náležitosti. Vydáva predchádzajúci súhlas na lotérie a tomboly, ktoré povoľujú ústredné orgány štátnej správy. Vyrubuje správne poplatky za úkony, ktoré stanovuje zákon,
l/ zabezpečuje záležitosti miestnej ochrany pred požiarmi a zodpovedá za plnenie úloh v civilnej ochrane, najmä:
1. predkladá hl. mestu podklady pre spracovanie plánu ochrany obyvateľov Bratislavy,
2. spracúva  podľa  plánu  ochrany  obyvateľov  mesta Bratislavy plán ochrany obyvateľov MČ, zoznamuje sa s havarijnými plánmi podnikov a prevádzok na území MČ, ktoré svojou podnikateľskou činnosťou môžu ohroziť život, zdravie alebo majetok svojich zamestnancov alebo iných osôb, okrem tých, ktoré si vyhradilo hl. mesto, informuje obyvateľov MČ o postupe pri mimoriadnej udalosti miestneho významu,
3. koordinuje plnenie úloh v civilnej ochrane miestneho významu v spolupráci s hl. mestom  a podnikateľmi,
4. uskladňuje, ošetruje a zabezpečuje výdaj prostriedkov individuálnej ochrany obyvateľov MČ, pre ktorých tieto prostriedky nezabezpečujú iné právnické osoby alebo fyzické osoby,
5. poskytuje v spolupráci s mestom Bratislava osobám nachádzajúcim sa na území MČ nevyhnutnú a okamžitú pomoc v núdzi spôsobenej mimoriadnou udalosťou, najmä prístrešie, stravu alebo inú materiálnu pomoc,
6. vytvára v spolupráci s hl. mestom základné podmienky na poskytnutie núdzového ubytovania  a stravovania postihnutých a evakuovaných osôb,
7. zabezpečuje v spolupráci s inštitúciami humanitárneho poslania prípravu obyvateľov na seba ochranu a vzájomnú pomoc,

Strana 4
8. vedie evidenciu osôb evakuovaných na územie MČ a zoznamy evakuovaných osôb podliehajúcich brannej povinnosti s uvedením evakuačného miesta, ktoré odovzdáva príslušnému vojenskému orgánu v meste Bratislava,
9. hospodári s pridelenými finančnými prostriedkami na civilnú ochranu,
m) vykonáva úlohy v oblasti hlásenia pobytu obyvateľov, spolupôsobí pri príprave a vykonávaní sčítania obyvateľov, domov a bytov a zriaďuje komisie pre toto sčítanie. Zabezpečuje úlohy súvisiace s označovaním ulíc a iných verejných priestranstiev a  určuje stavbám súpisné a orientačné číslo. Poskytuje orgánom štátu potrebné údaje pre jednotlivé ich evidencie,
n) plní úlohy vyplývajúce zo zákona o voľbách a referende,
o) vedie kroniku MČ, vydáva miestne noviny Hlas Nového Mesta a používa televízny informačný kanál starostu Televízia Nové Mesto,
p) udeľuje Cenu MČ a Verejné uznanie za zásluhy o rozvoj MČ,
r) vykonáva osvedčovanie listín a podpisov na listinách,
s) plní a zabezpečuje i ďalšie úlohy, ktoré sú pre samosprávu určené osobitnými predpismi.
t) dbá o ochranu pamätihodností miestneho významu, ktoré majú historický, kultúrny  alebo  spoločenský  význam pre mestskú časť,
u) je zakladateľom základných škôl a školských zariadení,
v) plní a zabezpečuje i ďalšie úlohy , ktoré sú pre samosprávu určené osobitnými predpismi.

Podrobné určenie úloh samosprávy MČ je upravené aj v riadiacich dokumentoch organizácií zriadených miestnym zastupiteľstvom, rámcových náplniach práce útvarov miestneho úradu a ostatných pracovísk MČ.
/2/ Mestská časť ďalej podľa osobitného predpisu1) a štatútu Bratislavy
a)rozhoduje o jednorazovej dávke v hmotnej núdzi, 
b) vykonáva poradenstvo pri zabezpečení základných životných podmienok a pri pomoci  v hmotnej núdzi,
c) je osobitným príjemcom dávky a príspevkov podľa tohto zákona,
d) poskytuje súčinnosť orgánom štátnej správy a iným obciam pri zabezpečení základných životných podmienok a pomoci v hmotnej núdzi, vyhovuje ich žiadostiam a bezplatne im podáva oznámenia a informácie vo veciach zabezpečenia základných životných podmienok a pomoci v hmotnej núdzi.
/3/ Mestská časť podľa osobitného predpisu2) a štatútu Bratislavy tiež
a)	vypracúva, schvaľuje komunitný plán sociálnych služieb vo svojom územnom obvode,
b)	utvára podmienky na podporu komunitného rozvoja,
c)	je správnym orgánom v konaniach o
1.	odkázanosti na sociálnu službu v zariadení pre seniorov, v zariadení opatrovateľskej služby, v dennom stacionári, o odkázanosti na opatrovateľskú službu a odkázanosti na prepravnú službu,
2.	zániku odkázanosti na sociálnu službu uvedenú v prvom bode,
3.	odkázanosti na sociálnu službu uvedenú v prvom bode po zmene stupňa odkázanosti,
4.	povinnosti rodičov alebo detí platiť úhradu za sociálnu službu alebo jej časť, 
d)	vyhotovuje posudok o odkázanosti na sociálnu službu podľa § 51,
e)	poskytuje alebo zabezpečuje poskytovanie sociálnej služby
1.	v zariadení opatrovateľskej služby a v dennom stacionári,
2.	opatrovateľskej služby,
3.	prepravnej služby,
4.	odľahčovacej služby,
f)   môže poskytovať alebo zabezpečovať poskytovanie 
1.	sociálnej služby na zabezpečenie nevyhnutných podmienok na uspokojovanie základných životných potrieb v nocľahárni, v nízko prahovom dennom centre,
2. sociálnej služby v nízko prahovom dennom centre pre deti a rodinu a v zariadení pre seniorov,
g)	poskytuje základné sociálne poradenstvo,
h)	môže poskytovať alebo zabezpečovať poskytovanie aj iných druhov sociálnej služby podľa § 12,
Strana 6

i)	uzatvára zmluvu o
1.	poskytovaní sociálnej služby,
2.	poskytovaní finančného príspevku pri odkázanosti fyzickej osoby na pomoc inej fyzickej osoby pri úkonoch sebaobsluhy a finančného príspevku na prevádzku poskytovanej sociálnej služby neverejnému poskytovateľovi sociálnej služby,
3.	uhradení ekonomicky oprávnených nákladov podľa § 76 ods.6 s inou obcou, alebo s iným poskytovateľom sociálnej služby, ktorého zriadila alebo založila iná obec alebo iný vyšší územný celok,
4.	zabezpečení poskytovania sociálnej služby s budúcim poskytovateľom sociálnej služby podľa § 8 ods. 8,
j)	zriaďuje, zakladá a kontroluje zariadenie opatrovateľskej služby a denný stacionár,
k) môže zriaďovať, zakladať a kontrolovať nocľaháreň, nízko prahové denné centrum, nízko prahové denné centrum pre deti a rodinu, zariadenie pre seniorov,
l)	môže zriaďovať, zakladať a kontrolovať aj iné zariadenia podľa tohto zákona,
m)	hradí inej obci alebo inému vyššiemu územnému celku ekonomicky oprávnené náklady podľa § 71 ods. 6 a § 80 písm. k),
n)	poskytuje finančný príspevok pri odkázanosti fyzickej osoby na pomoc inej fyzickej osoby pri úkonoch sebaobsluhy a finančný príspevok na prevádzku poskytovanej sociálnej služby neverejnému poskytovateľovi sociálnej služby,
o)	môže poskytovať finančný príspevok na prevádzku poskytovanej sociálnej služby neverejnému poskytovateľovi sociálnej služby podľa § 75 ods. 7,
p)	môže poskytovať finančný príspevok pri odkázanosti fyzickej osoby na pomoc inej fyzickej osoby pri úkonoch sebaobsluhy a finančný príspevok na prevádzku poskytovanej sociálnej služby neverejnému poskytovateľovi sociálnej služby podľa § 75 ods. 8,
q)	kontroluje hospodárenie s finančným príspevkom pri odkázanosti fyzickej osoby na pomoc inej fyzickej osoby pri úkonoch sebaobsluhy a s finančným príspevkom na prevádzku poskytovanej sociálnej služby,
r)	ukladá opatrenia na odstránenie zistených nedostatkov pri výkone pôsobnosti ustanovenej v písmene q) a kontroluje ich plnenie,
s)	kontroluje účelnosť využitia finančných prostriedkov poskytnutých podľa § 71 ods. 6 a 7,
t)	vedie evidenciu
1.	posudkov o odkázanosti na sociálnu službu podľa stupňa odkázanosti fyzickej osoby na pomoc inej fyzickej osoby,
2.	rozhodnutí podľa písmena c),
3.	prijímateľov sociálnych služieb vo svojom územnom obvode,
u)	vyhľadáva fyzické osoby, ktorým treba poskytnúť sociálnu službu,
v)	poskytuje štatistické údaje z oblasti poskytovania sociálnych služieb štátnym orgánom sociálnych služieb na účely spracovania štatistických zisťovaní a administratívnych zdrojov,
Strana 6
 w)	uhrádza poskytovateľovi zdravotnej starostlivosti zdravotné výkony na účely posúdenia odkázanosti na sociálnu službu.,

 x) je správnym orgánom v konaniach o odkázanosti na sociálnu službu podľa   § 106 ods. 8 u fyzických osôb uvedených v § 106 ods. 5 v zariadeniach v zriaďovateľskej pôsobnosti  mestskej časti.

/4/ Mestská časť v oblasti telesnej kultúry rozpracúva koncepciu a program rozvoja telesnej kultúry Bratislavy na podmienky mestskej časti, podporuje organizovanie športových podujatí a iných aktivít telesnej kultúry v mestskej časti, podporuje výstavbu a prevádzkovanie športových zariadení v školách, ktorých je zriaďovateľom, a v spolupráci s občianskymi združeniami aj športovej infraštruktúry v mestskej časti, rozvíja starostlivosť o telesnú kultúru v školách, ktorých je zriaďovateľom, a podporuje školské športové súťaže a využívanie športových zariadení na telesnú kultúru obyvateľstva mimo času vyučovania a za týmto účelom
Strana 7
 
5) Mestská časť podľa osobitného zákona 3)
a) obstaráva športovú infraštruktúru,
b) obstaráva športovú infraštruktúru osobitného významu,
c) zverejňuje každý rok prijímateľov a výšku dotácií na šport vyčlenených a poskytnutých zo svojho rozpočtu spôsobom umožňujúcim hromadný prístup,
6) Mestská časť podľa osobitného zákona4)  tiež
a) prijíma písomné oznámenie organizátora verejného telovýchovného podujatia, športového podujatia a turistického podujatia (ďalej len „podujatie“) o zámere zorganizovať podujatie na jej území,
b) spolupracuje s organizátorom podujatia a poskytuje mu pomoc,
c) prijíma písomnú žiadosť organizátora o pomoc pri zabezpečení ochrany verejného poriadku na podujatí, ak je podujatie označené za rizikové, a to najneskôr 15 dní pred jeho začiatkom,
d) prijíma žiadosť organizátora o pomoc na podujatí, na ktorom hrozí bezprostredné nebezpečenstvo porušenia verejného poriadku, ktoré nemôže byť odstránené silami a prostriedkami organizátora,
e) je oprávnená dozerať, či sa podujatie koná v súlade s oznámením,
f) môže navrhnúť organizátorovi podujatia iné miesto na jeho konanie, než aké sa uvádza v oznámení, ak sa má podujatie konať mimo priestorov, verejných priestranstiev alebo trasy, ktoré sa obvykle používajú na taký účel, 
g)môže zakázať podujatie, ak by jeho účastníkom hrozilo závažné nebezpečenstvo pre ich zdravie, konanie podujatia by obmedzovalo verejnú dopravu, zásobovanie obyvateľstva alebo ohrozovalo životné prostredie; v prípade ohrozenia života zakáže podujatie buď z vlastného podnetu, alebo na základe písomnej žiadosti organizátora alebo Policajného zboru,
h) písomne poveruje osobu, ktorá v jej mene vykonáva dozor,
i) je povinná vydať zákaz predaja, podávania alebo požívania alkoholických nápojov na podujatiach, ak o to požiada organizátor podujatia alebo Policajný zbor,
j) je povinná bezodkladne oznámiť Policajnému zboru, že rozhodla o zákaze konania podujatia podľa § 8 ods. 3 alebo 5,
k) určuje, v ktorých osobitných prípadoch nie sú pre účastníkov podujatia povolené miesta na státie,
l) je oprávnená nariadiť a vykonať uzatvorenie priestorov alebo verejných priestranstiev, kde sa podujatie koná, a vykonať dôkladnejšiu kontrolu účastníkov podujatia, ak možno z okolností alebo správania účastníkov podujatia predpokladať narušovanie pokojného priebehu podujatia,
m) je oprávnená označiť podujatie za rizikové, 
n) prejednáva priestupky a ukladá pokuty za správne delikty,
    doručí právoplatné rozhodnutie o uložení sankcie a obmedzujúceho opatrenia Policajnému   zboru a príslušnému športovému zväzu.“.

/7/ MČ zabezpečuje a plní tiež úlohy, ktoré jej boli prenesené štátom formou zákona alebo Štatútom Bratislavy a to do samosprávnej pôsobnosti alebo ako prenesený výkon štátnej správy. Pôsobnosti, ktoré boli prenesené zákonom, nadobúdajú účinnosť  v termínoch ako ich zákon ustanovuje. V oblasti preneseného výkonu štátnej správy ide najmä o :
a) pôsobnosť stavebného úradu,
b) pôsobnosť špeciálneho stavebného úradu pre miestne komunikácie III. a IV. triedy a účelové komunikácie,
c) vymedzenú oblasť vo vodnom hospodárstve,
d) vymedzenú oblasť ochrany prírody a krajiny - ochrana drevín,
e/ vykonávanie štátnej správy na úseku základných škôl a školských zariadení vrátane pôsobnosti školského úradu,
f) vymedzenú oblasť telesnej kultúry,
g) matričný úrad.

Strana 8
Čl. 5
Orgány mestskej časti

/1/ Orgánmi MČ sú :
a) miestne zastupiteľstvo,
b) starosta

/2/ Orgánmi miestneho zastupiteľstva sú :
a) miestna rada,
b) tajomník miestnej rady
c) komisie
d) splnomocnenec miestneho zastupiteľstva

Čl. 6
Miestne zastupiteľstvo

/1/ Miestne zastupiteľstvo je zastupiteľský zbor obyvateľov MČ.

/2/ Miestne zastupiteľstvo je zložené z poslancov zvolených v priamych voľbách obyvateľmi MČ na štvorročné obdobie. Počet poslancov zastupiteľstva určuje miestne zastupiteľstvo pred voľbami a to    v súlade s § 11 ods. 3 zákona o obecnom zriadení. Funkčné obdobie miestneho zastupiteľstva končí zložením sľubu poslancov novozvoleného miestneho zastupiteľstva.

Čl. 7
Základné úlohy miestneho zastupiteľstva

/1/ Miestne zastupiteľstvo rozhoduje o základných otázkach života MČ, najmä :
a)   schvaľuje, mení alebo zrušuje všeobecne záväzné nariadenia (ďalej len "nariadenia") MČ,
b) schvaľuje štatút MČ, rokovací poriadok miestneho zastupiteľstva a  Odmeňovací poriadok samosprávy MČ.
c) rozhoduje vo veciach týkajúcich sa nakladania a hospodárenia so zvereným majetkom a so zverenými finančnými príjmami a vlastnými finančnými príjmami i vlastným majetkom, získaným vlastnou činnosťou alebo inak nadobudnutým, schvaľuje najdôležitejšie úkony týkajúce sa tohto majetku a finančných príjmov a kontroluje hospodárenie s ním,
d) rozhoduje vo veciach týkajúcich sa ochrany a tvorby životného prostredia MČ,
e) schvaľuje rozpočet MČ a jeho zmeny, kontroluje jeho čerpanie a schvaľuje záverečný účet,
f) určuje náležitosti miestnej dane a verejnej dávky a rozhoduje o prijatí úveru alebo pôžičky,
g) zriaďuje a zrušuje účelové fondy,
h) vyhlasuje miestne referendum a zvoláva zhromaždenie obyvateľov,
i) zriaďuje, zrušuje a kontroluje rozpočtové a príspevkové organizácie MČ a na návrh starostu vymenúva a odvoláva ich vedúcich. Zakladá a zrušuje obchodné spoločnosti a iné právnické osoby   a schvaľuje zástupcov obce do ich orgánov, ako aj schvaľuje majetkovú účasť MČ v právnickej osobe,
j) prerokúva návrhy územnoplánovacej dokumentácie sídelného útvaru Bratislavy  a jeho zón, ktorých schválenie si mestské zastupiteľstvo vyhradí, schvaľuje územnoplánovaciu dokumentáciu MČ a jej zón, ako aj koncepcie rozvoja života MČ,
k) schvaľuje dohody o medzinárodnej spolupráci a členstvo MČ v medzinárodných združeniach a rozhoduje o účasti MČ v regionálnych združeniach,
l) rozhoduje o združení prostriedkov MČ v regionálnych a záujmových združeniach a v iných subjektoch,
m) určuje 
1. plat starostu podľa osobitného zákona a najneskôr 90 dní pred voľbami na celé funkčné obdobie rozsah výkonu funkcie starostu; zmeniť počas funkčného obdobia na návrh starostu rozsah výkonu jeho funkcie,
Strana 8

2. rozsah výkonu funkcie hlavného kontrolóra a jeho plat, odmenu hlavnému kontrolórovi volí a odvoláva miestneho kontrolóra,
3. organizáciu miestneho úradu a schvaľovať poriadok odmeňovania zamestnancov mestskej časti
n) zriaďuje miestnu radu, komisie miestneho zastupiteľstva, stále alebo dočasné poradné orgány a určuje náplň ich činností; pri rozhodovaní o veciach, pre ktoré boli tieto orgány zriadené, si vyžiada ich stanovisko,
o) pre noviny Hlas Nového Mesta volí šéfredaktora a členov redakčnej rady, pre Televíziu Nové Mesto volí členov Programovej rady zo strany samosprávy,
p) predkladá Bratislave návrh na udelenie čestného občianstva Bratislavy a Ceny Bratislavy, udeľuje Cenu MČ,
r) volí prísediacich na súdoch,
s) rozhoduje i o ďalších veciach, ak pre ich význam sú predmetom jeho rokovania,
t) na návrh starostu volí a odvoláva zástupcov starostu a určuje  im okruh právomocí,
u/ na návrh starostu volí a odvoláva splnomocnenca miestneho zastupiteľstva.

/2/ Spôsob rokovania miestneho zastupiteľstva upravuje jeho rokovací poriadok, ktorý schvaľuje miestne zastupiteľstvo. Miestne zastupiteľstvo je spôsobilé rokovať, ak je prítomná nadpolovičná väčšina všetkých poslancov. Na prijatie uznesenia je potrebný súhlas nadpolovičnej väčšiny prítomných poslancov. Trojpätinová väčšina prítomných poslancov je potrebná na prijatie nariadenia a potvrdenie pozastaveného uznesenia podľa § 13 ods. 8 zákona o obecnom zriadení. Na vyhlásenie hlasovania obyvateľov o odvolaní starostu  z dôvodov uvedených v § 13 a) ods. 3 písm. a) bod 2, na zvolenie a odvolanie kontrolóra podľa § 18a  ods. 3 a ods. 10 zák. o obecnom zriadení je potrebná nadpolovičná väčšina všetkých poslancov.

/3/ Miestne zastupiteľstvo rokuje podľa potreby a podľa harmonogramu zasadnutí, najmenej však raz za dva mesiace. Zasadanie zvoláva a vedie starosta, ak zákon neustanovuje inak. 

/4/ Zasadnutie miestneho zastupiteľstva je zásadne verejné a termín rokovania sa pre obyvateľov MČ oznamuje obvyklým spôsobom a v masovokomunikačných prostriedkoch, a to  aspoň  tri  dni  vopred,  a ak  ide o  mimoriadne  zasadnutie,  aspoň  24  hodín vopred. Ako neverejné zasadnutie sa vyhlási vtedy, ak predmetom rokovania sú informácie alebo veci chránené podľa osobitných zákonov.
/5/ Prípravu a zvolávanie zasadnutí miestneho zastupiteľstva, prípravu materiálov  a uznesení, spôsob rokovania, prijímania uznesení, vyhotovovania príslušnej dokumentácie upravuje Rokovací poriadok miestneho zastupiteľstva.

Čl. 8
Starosta mestskej časti

/1/ Starostu MČ volia obyvatelia MČ v priamych voľbách na štvorročné obdobie. Funkcia starostu je verejnou funkciou. Funkčné obdobie starostu sa končí zvolením nového starostu a zložením sľubu. Spôsob volieb upravuje osobitný predpis. Starosta má právo nosiť insígnie, ktoré určí miestne zastupiteľstvo.

/2/ Starosta je predstaviteľom MČ a najvyšším výkonným orgánom MČ a zastupuje ju navonok; rozhoduje vo všetkých veciach samosprávy, ktoré nie sú zákonom alebo internými predpismi, schválenými miestnym zastupiteľstvom vyhradené miestnemu zastupiteľstvu a miestnej rade. Delegovanie niektorých právomocí v oblasti výkonu a zabezpečovania určitých činností MČ, ako aj rozhodovanie o právach, právom chránených záujmoch alebo povinnostiach fyzických osôb a právnických osôb v oblasti verejnej správy, výkonom niektorých procesných úkonov v správnom konaní môže vo vlastnej kompetencii preniesť na zamestnancov MČ zaradených na miestnom úrade súhrnne alebo jednotlivo písomnou formou.

Strana 9

/3/ Starosta je štatutárnym orgánom v majetkovo-právnych vzťahoch MČ a v pracovno-právnych vzťahoch zamestnancov MČ. V administratívno-správnych vzťahoch je správnym orgánom. Uzavieranie pracovných zmlúv, zmeny pracovných zmlúv a skončenie pracovného pomeru so zamestnancami MČ prináleží výlučne starostovi. Ďalšie kompetencie v pracovnoprávnych vzťahoch upravuje Pracovný poriadok MČ. Funkcia starostu je nezlučiteľná s funkciami uvedenými v § 13 ods. 3 zák. o obecnom zriadení a podľa osobitných zákonov.

/4/ Starosta môže pozastaviť výkon uznesenia miestneho zastupiteľstva, ak sa domnieva, že odporuje zákonu alebo je pre MČ zjavne nevýhodné. Uznesenie je pozastavené tým, že ho starosta do 10 dní nepodpíše. Pred pozastavením výkonu uznesenia miestneho zastupiteľstva je povinný prerokovať uznesenie v miestnej rade. Názorom miestnej rady však nie je viazaný.
Nemôže pozastaviť uznesenie miestneho zastupiteľstva o voľbe, či odvolaní miestneho kontrolóra. 

/5/ Ak bol výkon uznesenia miestneho zastupiteľstva pozastavený starostom, môže miestne zastupiteľstvo toto uznesenie trojpätinovou väčšinou hlasov všetkých poslancov potvrdiť do dvoch mesiacov od jeho schválenia, inak uznesenie stráca platnosť.

/6/ Okrem kompetencií uvedených v predchádzajúcich ustanoveniach najmä :
a) zastupuje MČ vo vzťahu k štátnym orgánom, k právnickým a fyzickým osobám, ak tým v jednotlivých prípadoch nepoverí svojho zástupcu alebo iné osoby,
b) určuje mesačný plat a odmeny zástupcovi starostu, mesačný plat a odmeny prednostovi miestneho úradu a riaditeľom organizácií zriadených miestnym zastupiteľstvom,
c) zriaďuje svoje poradné orgány,
d) udeľuje Verejné uznania za zásluhy o rozvoj MČ,
e) rozhoduje o rozpočtových opatreniach,
f) podpisuje nariadenia MČ,
g) vymenúva riaditeľov základných škôl po výberovom konaní realizovaným Školskou radou

/7/ Pri výkone svojej práce spolupracuje so zástupcom starostu, tajomníkom miestnej rady a miestnym kontrolórom. Priamo riadi prednostu miestneho úradu.

Čl. 9
Zástupcovia starostu mestskej časti

/1/ Zástupcov starostu na návrh starostu volí z poslancov miestne zastupiteľstvo spravidla na celé funkčné obdobie. Zástupcovia starostu sú členmi miestnej rady. Okruh úkonov a činností ustanovuje na návrh starostu pre zástupcu starostu miestne zastupiteľstvo takto :
	
	Zástupcovia starostu sledujú a koordinujú činnosti na úsekoch :
a) sociálna starostlivosť, starostlivosť o zdravie, predškolské zariadenia, základné školy a školské zariadenia,
b) podnikateľské aktivity,
c) spolupráca samosprávy mestskej časti s poslancami mestského zastupiteľstva,
d) miestne dane,
e) v súlade s Odmeňovacím poriadkom vypracúva návrhy na odmeny funkcionárov a poslancov,
f) vytvára podmienky pre činnosť poslancov miestneho zastupiteľstva v komisiách a okrskoch,
g) vypracováva a na schválenie MZ predkladá návrh na úpravu platu starostovi MČ a miestnemu kontrolórovi,
h) ochrana a tvorba životného prostredia,
i) miestna kultúra a miestna telesná kultúra,
j) verejný poriadok, vrátane spolupráce s mestskou políciou  a Policajným zborom SR,
k) spolupráca so samosprávami iných miest a obcí a mestských častí,
Strana 10
l) spolupráca samosprávy s obyvateľmi mestských častí, stretnutia s obyvateľmi,  kluby dôchodcov, oceňovanie obyvateľov, Poradný zbor seniorov, návštevy obyvateľov, účasť pri šetrení sťažností a petícií,
m)   divadelná činnosť,

/2/ Poradie a rozdelenie činností zástupcov starostov schvaľuje starosta.

/3/ Zástupcovia starostu pri výkone svojej funkcie spolupracujú s tajomníkom MR, splnomocnencom  miestneho zastupiteľstva, poslancami, prednostom, miestnym kontrolórom, vedúcimi oddelení a samostatných referátov miestneho úradu, ktoré majú pôsobnosť na úsekoch mu zverených. Plnia príkazy starostu.

/4/ V neprítomnosti starostu zastupujú starostu podľa poradia v rozsahu, ktorý určí starosta.

/5/ Ak zanikne mandát starostu pred uplynutím funkčného obdobia, plní úlohy starostu v plnom rozsahu podľa poradia zástupca starostu s pomocou miestnej rady.

/6/ Ak je zastupovanie kratšie ako dva mesiace, zástupcovia starostu nie sú oprávnení:
a) pozastaviť výkon uznesenia miestneho zastupiteľstva,
b) predkladať miestnemu zastupiteľstvu návrhy na vymenovanie a odvolanie riaditeľov organizácií zriadených miestnym zastupiteľstvom,
c) navrhovať miestnemu zastupiteľstvu organizačné zmeny v štruktúre miestneho úradu  a vykonávať zmeny v plánovaných počtoch zamestnancov MČ.

Čl. 10
Miestna rada

/1/ Miestne zastupiteľstvo zriaďuje miestnu radu zloženú z poslancov. Členov rady volí a odvoláva miestne zastupiteľstvo hlasovaním o každom členovi samostatne. Miestna rada je iniciatívnym, výkonným a kontrolným orgánom miestneho zastupiteľstva a zároveň plní funkciu poradného orgánu starostu.

/2/ Miestna rada sa schádza v súlade s harmonogramom zasadnutí, najmenej raz za mesiac. Jej zasadnutie zvoláva a vedie starosta.

/3/ Miestna rada najmä :
a/ v rámci iniciatívnej funkcie
1. zaoberá sa vecami, týkajúcimi sa MČ a života v nej a svoje návrhy a stanoviská predkladá miestnemu zastupiteľstvu a starostovi,
2. prerokúva návrhy programu rokovania miestneho zastupiteľstva a materiály, ktoré majú byť v ňom prerokované; vyjadruje k ním svoje stanovisko a návrhy na ich vecnú  a obsahovú úpravu,
3. odporúča na prerokovanie okruhy problémov, ktoré považuje zo svojho hľadiska za potrebné.

b/ v rámci kontrolnej funkcie
1. vykonáva kontrolu plnenia úloh vyplývajúcich z uznesení miestneho zastupiteľstva, miestnej rady a dodržiavania nariadení; podľa povahy veci a podľa potreby odporúča ich podrobnejšie rozpracovanie a sleduje spôsob, účinnosť a termíny ich rozpracovania,
2. analyzuje a prerokúva problematiku týkajúcu sa zvereného a vlastného majetku MČ, jej fondov a rozpočtu; vymedzenú problematiku rieši vo vlastnej kompetencii a vo veciach, ktoré patria do kompetencie miestneho zastupiteľstva, predkladá svoje stanoviská a návrhy miestnemu zastupiteľstvu, prípadne starostovi,
3. priebežne sleduje a kontroluje vybavovanie pripomienok, podnetov, sťažností a petícií obyvateľov miestnym kontrolórom a miestnym úradom a navrhuje opatrenia na ich účinnejšie riešenie,
Strana 11

c/ v rámci výkonnej funkcie
1. prerokúva problematiku, ktorú do jej kompetencie zverí miestne zastupiteľstvo alebo požiada  o jej riešenie starosta; prijíma k nej opatrenia a kontroluje ich plnenie,
2. prerokúva uznesenie miestneho zastupiteľstva, ktorého výkon starosta pozastavil z dôvodu, že odporuje zákonu alebo je pre MČ zjavne nevýhodné,
3. organizuje a zjednocuje činnosť komisií miestneho zastupiteľstva,

d/ v rámci poradnej funkcie starostu
1. vyjadruje svoje stanoviská k materiálom, ktoré na rokovanie miestnej rady alebo miestneho zastupiteľstva predkladá z vlastnej iniciatívy starosta,
2. uplatňuje svoje odporúčania vo veciach, na ktoré má odlišný názor než starosta, organizácie MČ, miestny úrad a ďalšie orgány; svoje názory a odporúčania môže vyjadrovať ku všetkým činnostiam a spôsobu práce samosprávy, organizácií a aparátu miestneho úradu, ktoré môže starosta ovplyvniť,
3. v prípadoch uvedených v čl. 9 ods. 5 štatútu MČ napomáha zástupcovi starostu vykonávať úlohy starostu až do zvolenia starostu a zloženia sľubu,

e/ plní ďalšie úlohy podľa rozhodnutia miestneho zastupiteľstva.

Čl. 10a
Tajomník miestnej rady

Za účelom koordinácie pôsobenia  poslancov MČ a miestneho zastupiteľstva, miestne zastupiteľstvo volí z poslancov na celé funkčné obdobie tajomníka miestnej rady. V jeho pôsobnosti je:						
a) organizuje prípravu návrhov časových a vecných plánov harmonogramu  zasadnutí miestnej rady a miestneho zastupiteľstva a ich pravidelnú aktualizáciu,
b) dohliada na prípravu zasadnutí miestnej rady a miestneho zastupiteľstva z hľadiska dodržiavania zákonov, všeobecne záväzných nariadení MČ a Štatútu, rokovacích poriadkov týchto orgánov a ostatných interných dokumentov samosprávy,
c) v rozsahu poverenia starostom koordinuje súčinnosť miestnej rady a miestneho  zastupiteľstva so zástupcom starostu, miestnym úradom, miestnym kontrolórom a riaditeľmi organizácií zriadených miestnym zastupiteľstvom,
d) zabezpečuje vzdelávanie poslancov miestneho zastupiteľstva, gesciu poslancov  v okrskoch,
e) plní i ďalšie úlohy, ktorými ho poverí miestna rada alebo starosta,
f)  koordinuje činnosť splnomocnencov.

Čl. 11
Komisie miestneho zastupiteľstva

/1/ Miestne zastupiteľstvo zriaďuje komisie ako svoje stále alebo dočasné poradné, iniciatívne a kontrolné orgány bez rozhodovacej právomoci.

/2/ Komisie sú zložené z poslancov a z ďalších osôb (odborníkov) s výnimkou zamestnancov MČ a organizácií zriadených miestnym zastupiteľstvom, ktorých volí a odvoláva miestne zastupiteľstvo. V každej komisii musí byť nadpolovičná väčšina poslancov. V osobitne odôvodnených prípadoch môže miestne zastupiteľstvo schváliť výnimku.

/3/ Na čele komisie je predseda, ktorý je poslancom, ktorého volí a odvoláva miestne zastupiteľstvo, pričom sa prihliada na zloženie poslancov zastúpených v miestnom zastupiteľstve.

/4/ Zloženie a úlohy komisií vymedzuje miestne zastupiteľstvo, ktoré môže podľa potreby komisie zlučovať, rozdeľovať a zrušovať.
Strana 12

/5/ Komisie na úsekoch, pre ktoré sú zriadené, najmä :
a) v rámci poradnej funkcie vypracúvajú stanoviská k určeným materiálom prerokúvaným miestnym zastupiteľstvom alebo miestnou radou, ako aj k návrhom zámerov miestneho významu z hľadiska zabezpečenia potrieb a záujmov MČ,
b) v rámci iniciatívnej funkcie vypracúvajú návrhy a podnety na riešenie všetkých dôležitých otázok života MČ pre miestne zastupiteľstvo, miestnu radu a starostu. Na svojich osobitných rokovaniach navrhujú konštrukciu a obsah materiálov, ktoré budú predmetom rokovania miestnej rady a miestneho zastupiteľstva,
c) v rámci kontrolnej funkcie sa podieľajú na výkone kontroly realizácie uznesení miestneho zastupiteľstva, dodržiavania nariadení a vybavovaní pripomienok, podnetov, sťažností a petícií obyvateľov.

/6/ Predseda komisie môže na posúdenie odborných otázok prizývať na rokovanie komisie expertov a vytvárať dočasné pracovné skupiny (subkomisie).

/7/ Na pozvanie predsedu komisie sa zúčastňuje rokovania komisie vecne príslušný zamestnanec MČ zaradený na miestnom úrade, prípadne i zástupca organizácie zriadenej miestnym zastupiteľstvom.

/8/ Rokovanie komisií upravuje Rokovací poriadok komisií, ktorý schvaľuje miestne zastupiteľstvo.

/9/ Miestne zastupiteľstvo zriadilo tieto stále komisie:
a) mandátovú,
b) návrhovú,
c) pre kultúru, mládež, šport, voľný čas a informačné systémy,
d) sociálnych vecí a bývania,
e) pre školstvo a vzdelávanie,
f) územného plánovania, urbanizmu a výstavby,
g) finančná, pre správu a nakladanie s majetkom mestskej časti,
h) dopravy, životného prostredia a ochrany verejného poriadku,
i/ pre ochranu záujmu pri výkone funkcie funkcionárov MČ.

/10/ Predseda komisie
a/ riadi a organizuje  a vyhodnocuje prácu komisie,
b) organizuje a pripravuje program zasadnutia komisie, zvoláva a vedie jej zasadnutie,
c) zostavuje spoločne so zapisovateľom komisie plán činnosti,
d) organizuje spoluprácu s ostatnými komisiami.

/11/ Zapisovateľom komisie je prednostom určený zamestnanec MČ zaradený v príslušnom útvare miestneho úradu. Plní tieto úlohy :
a) zabezpečuje vypracovanie a predkladanie materiálov na zasadnutie komisie príslušným útvarom miestneho úradu a organizáciami, ktoré zriaďuje miestne zastupiteľstvo,
b) zabezpečuje nevyhnutné materiálne podmienky súvisiace s činnosťou komisie, vykonáva príslušnú administratívu a vedie o činnosti komisie potrebnú dokumentáciu,
c) plní ďalšie úlohy, ktorými ho poverí predseda komisie.

/12/ Ostatní členovia komisie na základe uznesení komisie plnia a zabezpečujú úlohy, patriace do okruhu jej činnosti.

/13/ Komisia je spôsobilá rokovať a uznášať sa, ak je prítomná nadpolovičná väčšina jej členov. Na prijatie uznesenia je potrebný súhlas nadpolovičnej väčšiny prítomných členov. V prípade rovnosti hlasov rozhoduje hlas predsedu. Člen komisie má právo v zápisnici zdôvodniť svoj názor.

Strana 13

Čl. 11a
Splnomocnenec  miestneho zastupiteľstva

/1/ Miestne zastupiteľstvo môže zriadiť  splnomocnencov miestneho zastupiteľstva. 

/2/ Splnomocnenci miestneho zastupiteľstva sú stálym poradným a výkonným orgánom miestneho zastupiteľstva v rozsahu svojej pôsobnosti.

/3/ Splnomocnenci miestneho zastupiteľstva sú volení z radov poslancov miestneho zastupiteľstva podľa potreby aj na celé funkčné obdobie. 

/4/Splnomocnenec miestneho zastupiteľstva je oprávnený vzdať sa svojej funkcie písomným oznámením starostovi, o čom starosta informuje miestne zastupiteľstvo na najbližšom rokovaní

/5/ Miestne zastupiteľstvo na návrh starostu schvaľuje pôsobnosť, úlohy a povinnosti splnomocnenca.

/6/ Splnomocnenci sa  ďalej:
a)	vyjadrujú  k materiálom preloženým na rokovanie miestnej rady a miestneho zastupiteľstva týkajúcich sa oblasti ich pôsobnosti,
b)	predkladajú starostovi návrhy a podnety na riešenie všetkých dôležitých otázok týkajúcich sa oblasti  ich pôsobnosti, 
c)	koordinujú všetky činnosti samosprávy  mestskej časti v oblastiach ich pôsobnosti, 
d)	plnia aj ďalšie úlohy, ktorými ich poverí miestne zastupiteľstvo a starosta
e)	predkladá miestnemu zastupiteľstvu pravidelne polročne správy o svojej činnosti

Čl. 12
Povinnosti a oprávnenia poslancov miestneho zastupiteľstva

/1/ Poslanec miestneho zastupiteľstva je povinný najmä :
a) zložiť sľub na zasadnutí miestneho zastupiteľstva,
b) zúčastňovať sa zasadnutí miestneho zastupiteľstva a jeho orgánov, do ktorých bol zvolený,
c) dodržiavať Ústavu Slovenskej republiky, zákon o hl. meste SR, zákon o obecnom zriadení a ďalšie právne predpisy, ktoré súvisia s miestnou samosprávou, zákon o majetku obcí, Štatút Bratislavy, štatút MČ a Rokovacie poriadky orgánov MČ odmeňovací poriadok a ďalšie právne predpisy, ktoré súvisia s miestnou samosprávou,
d) obhajovať záujmy MČ a jej obyvateľov.

/2/ Odmietnutie sľubu alebo zloženie sľubu s výhradou znamená zánik mandátu. Mandát poslanca zaniká aj vtedy, ak počas jedného roka sa nezúčastní ani raz zasadnutí miestneho zastupiteľstva. Mandát poslanca zanikne vzdaním sa len vtedy, keď vzdanie sa bolo urobené písomne alebo ústne do zápisnice. Pri písomnom vzdaní sa mandátu jeho účinky nastávajú doručením miestnemu úradu. Ďalšie dôvody zániku mandátu poslanca upravujú osobitné právne predpisy.

/3/ Poslanec je oprávnený najmä :
a) predkladať miestnemu zastupiteľstvu a ostatným orgánom samosprávy návrhy,
b) interpelovať starostu a členov miestnej rady vo veciach týkajúcich sa výkonu ich práce  a požadovať od nich informácie a vysvetlenia. Interpelácie môžu podávať na zasadnutí miestneho zastupiteľstva, miestnej rady alebo i písomne. Vždy musí byť zrejmé, že ide  o interpeláciu,
c) požadovať od riaditeľov organizácií a zariadení a ostatných právnických osôb zriadených miestnym zastupiteľstvom vysvetlenie vo veciach, týkajúcich sa ich činnosti,
d) požadovať informácie a vysvetlenia od fyzických a právnických osôb, ktoré vykonávajú v MČ podnikateľskú činnosť vo veciach týkajúcich sa dôsledkov ich podnikania,

Strana 14

e) zúčastňovať sa na previerkach a na kontrolách, na vybavovaní sťažností a oznámení, ktoré uskutočňujú orgány MČ,
f) požadovať vysvetlenie od štátnych orgánov vo veciach potrebných pre riadny výkon poslaneckej funkcie,
g) združovať sa v poslaneckom klube. Na čele poslaneckého klubu je klubom zvolený predseda.

/4/ Funkcia poslanca sa zásadne vykonáva bez prerušenia pracovného alebo obdobného pomeru. Za jej výkon môže MČ poskytnúť odmenu. Poslancovi patrí náhrada skutočných výdavkov, ktoré mu v súvislosti s výkonom funkcie poslanca vznikli podľa osobitných predpisov platných pre zamestnancov v pracovnom pomere.

/5/ Poslanec nesmie byť pre výkon svojej funkcie ukrátený na právach ani nárokoch vyplývajúcich z pracovného alebo obdobného pomeru. Zamestnávatelia umožňujú poslancom výkon funkcie podľa osobitných predpisov; to platí aj o členoch komisie, ktorí nie sú poslancami. MČ uhrádza zamestnávateľom na ich požiadanie náhradu za vyplatenú náhradu mzdy poslancov alebo inej odmeny za ich prácu. Poslancom, ktorí nie sú v pracovnom alebo obdobnom pomere MČ poskytuje náhradu ušlého zárobku.

/6/ Poslanec je povinný na požiadanie informovať voličov o svojej činnosti a o činnosti miestneho zastupiteľstva. Spravidla to uskutočňuje na zhromaždeniach obyvateľov, ktorých je povinný zúčastňovať sa. Tiež je povinný podľa § 25 ods. 3 zákona o obecnom zriadení bezodkladne písomne oznámiť obci ak bol právoplatne odsúdený za úmyselný trestný čin nepodmienečne, zmenu trvalého bydliska mimo MČ a skutočnosti podľa § 11 ods. 2 zákona o obecnom zriadení.

/7/ Vedúci i ďalší zamestnanci MČ zaradení na miestnom úrade vytvárajú všestranné podmienky pre úspešný výkon funkcie poslancov, najmä v oblasti materiálneho a organizačného zabezpečenia ich činnosti. Významnou mierou prispievajú k činnosti odborných komisií miestneho zastupiteľstva a v ďalších odborných tímoch, ktoré orgány samosprávy vytvárajú.

/8/ Funkcia poslanca je nezlučiteľná s funkciou sudcu a prísediaceho, prokurátora  a vyšetrovateľa prokuratúry, príslušníka ozbrojených bezpečnostných zborov, starostu MČ, zamestnanca MČ, funkciou štatutárneho orgánu rozpočtovej alebo príspevkovej organizácie zriadenej MČ, v ktorej bol zvolený a ďalšími funkciami, ak to ustanovuje osobitný predpis.

/9/ Poslanec v súvislosti s výkonom svojej funkcie nesmie prijímať dary alebo iné výhody.

/10/ Poslancovi možno poskytnúť odmenu najmä vzhľadom na úlohy a časovú náročnosť výkonu funkcie podľa zásad odmeňovania poslancov.

Čl. 13
Miestny kontrolór

/1/ Miestneho kontrolóra volí na dobu 6 rokov a odvoláva miestne zastupiteľstvo nadpolovičnou väčšinou všetkých poslancov. Po uplynutí tohto obdobia jeho pracovnoprávny vzťah k MČ končí. Jeho odmeňovanie sa riadi § 18c zák. o obecnom zriadení.

/2/ Funkcia miestneho kontrolóra je nezlučiteľná s výkonom funkcie poslanca miestneho zastupiteľstva, člena orgánu právnickej osoby založenej MČ a s funkciami uvedenými v ostatných zákonoch. Nesmie byť členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť. Tento zákaz sa nevzťahuje na činnosti uvedené v § 18 ods. 1 štvrtá veta zák. o obecnom zriadení. Podnikať alebo vykonávať inú zárobkovú činnosť môže len so súhlasom miestneho zastupiteľstva. Nesmie byť členom žiadnej politickej strany alebo hnutia.

Strana 15

/3/ Miestny kontrolór zodpovedá za svoju činnosť miestnemu zastupiteľstvu. Je zamestnancom  MČ,  ktorý  vykonáva  najmä   kontrolu   plnenia   uznesení  a   úloh   orgánov samosprávy, kontroluje plnenie úloh miestnym úradom, detskými jasľami, klubmi dôchodcov, Školak  klubom,  ostatnými  pracoviskami  MČ  a  organizáciami  zriadenými  miestnym zastupiteľstvom. Môže kontrolovať i osoby, ktorým boli poskytnuté z  rozpočtu MČ  účelové  dotácie alebo návratné finančné výpomoci, či nenávratné finančné výpomoci v rozsahu nakladania s poskytnutou dotáciou alebo výpomocou. Je oprávnený nahliadať do účtovných a pokladničných dokladov, ako aj iných dokumentov týkajúcich sa vedenia a nakladania so zvereným majetkom a vlastným majetkom a s finančnými príjmami MČ a kontrolovať ich správnosť.  

/4/ Miestny kontrolór ďalej :
a) vypracúva odborné stanoviská k návrhu rozpočtu a záverečného účtu MČ pred ich schválením miestnym zastupiteľstvom,
b) predkladá priamo miestnemu zastupiteľstvu a miestnej rade písomné stanoviská k správam  o kontrole plnenia uznesení miestneho zastupiteľstva a miestnej rady,
c) sleduje vybavovanie sťažností a petícií obyvateľov MČ,
d) na zasadnutiach miestneho zastupiteľstva a miestnej rady má hlas poradný a pri kontrole uznesení týchto orgánov má právo uplatniť svoje stanoviská,
e) predkladá miestnemu zastupiteľstvu  polročne správu o kontrolnej činnosti.
f) plní úlohy priebežnej kontroly pri hospodárení s verejnými finančnými prostriedkami podľa § 10 zák. č. 502/2001 Z. z. o finančnej kontrole a vnútornom audite,
g/ plní úlohy následnej finančnej kontroly pri narábaní s vlastnými finančnými prostriedkami podľa § 11 zák. č. 502/2001 Z.z. o finančnej kontrole a vnútornom audite,
h/vybavuje sťažnosti, ak to ustanovuje osobitný zákon a vedie evidenciu sťažností,
i)plní ďalšie úlohy podľa rozhodnutia miestneho zastupiteľstva.
j) vykonáva kontrolu plnenia uznesení miestneho zastupiteľstva,

/5/ Na zabezpečenie úloh má zriadený útvar, ktorého prácu bezprostredne riadi. Počet zamestnancov v útvare určuje starosta po prerokovaní návrhu v miestnej rade. Útvar je súčasťou miestneho úradu. Na zamestnancov v útvare sa vzťahuje Pracovný poriadok a ďalšie vnútroorganizačné predpisy.

/6/ Pri svojej práci sa riadi Pravidlami kontrolnej činnosti samosprávy MČ, Zásadami kontrolnej činnosti MČ a Zásadami kontrolnej činnosti miestneho kontrolóra v samospráve MČ.

/7/ Výkon funkcie miestneho kontrolóra zaniká z dôvodov uvedených v § 18a ods. 8 zák. o obecnom zriadení. Jeho odvolanie z funkcie sa môže uskutočniť z dôvodov uvedených   v § 18a ods. 9 zákona o obecnom zriadení.

Čl. 14
Miestny úrad

/1/ Miestny úrad je výkonným orgánom miestneho zastupiteľstva a starostu. Jeho organizačnú štruktúru schvaľuje miestne zastupiteľstvo. Zabezpečuje odborné, administratívne  a organizačné veci miestneho zastupiteľstva a starostu, ako aj ďalších orgánov miestneho zastupiteľstva. Starosta na návrh prednostu určuje rámcovú náplň činnosti jednotlivých útvarov a počty zamestnancov osobitným rozhodnutím.

/2/ Miestny úrad najmä :
a) zabezpečuje písomnú agendu všetkých orgánov MČ,
b) zabezpečuje odborné podklady a iné písomnosti na rokovanie miestneho zastupiteľstva, miestnej rady a komisií miestneho zastupiteľstva,
c) vypracúva písomné vyhotovenia všetkých rozhodnutí starostu vydávaných  v správnom konaní,

Strana 16

d) vykonáva nariadenia MČ, uznesenia miestneho zastupiteľstva a rozhodnutia starostu, 
e) usmerňuje po odbornej stránke organizácie a zariadenia MČ zriadené miestnym zastupiteľstvom,
f) vykonáva všetku agendu, zabezpečujúcu výkon samosprávy MČ,
g) zabezpečuje plnenie úloh štátnej správy miestneho významu prenesených na MČ príslušnými zákonmi,
h) pri plnení svojich úloh spolupracuje s Magistrátom Bratislavy, s inými miestnymi úradmi a územne príslušnými orgánmi štátnej správy,
i) vytvára podmienky aj pre prácu sekretariátu starostu, útvaru miestneho kontrolóra, matričného úradu, školského úradu a ostatných pracovísk MČ,
k) informuje poslancov o konaní kultúrnych a spoločenských akcií organizovaných a financovaných z rozpočtu mestskej časti.

/3/ Osobitné postavenie pracovísk v MČ majú :
a) matričný úrad, ktorý je riadený starostom. Počet zamestnancov určuje starosta. Na zamestnancov MČ v matričnom úrade sa vzťahuje Pracovný poriadok a ďalšie vnútroorganizačné predpisy. Matričný úrad nie je súčasťou miestneho úradu,
b) detské jasle, ktoré majú svoj prevádzkový poriadok. Vedúca detských jaslí je riadená  a metodicky usmerňovaná oddelením bytovým a sociálnych služieb,
c) kluby dôchodcov, ktoré majú svoj domáci poriadok. Vedúci klubov dôchodcov sú riadení a metodicky usmerňovaní oddelením bytovým a sociálnych služieb,
d) Školak klub ako zariadenie zdravia a pohybu, ktorý má svoj organizačný poriadok. Vedúci Školak klubu je riadený a metodicky usmerňovaný oddelením školstva, kultúry, športu a voľného času.

Čl. 15
Stupne riadenia miestneho úradu

/1/ Riadenie miestneho úradu sa uskutočňuje týmito stupňami:
a) prednosta,
b) vedúci oddelení (sekretariátu starostu),
c) vedúci referátov,
d) vedúci detských jasieľ, samospráva klubov dôchodcov, vedúci Školak klubu a vedúci ostatných pracovísk.

/2/ Osobitné postavenie pri riadení miestneho úradu má starosta; priamo riadi sekretariát starostu a matričný, stavebný a školský  úrad.

/3/ Sekretariát zástupcu starostu zabezpečuje úlohy súvisiace s jeho činnosťou  a činnosťou tajomníka MR.

/4/ Zriaďovať oddelenia je možné za podmienky, že tieto majú spravidla najmenej päť zamestnancov; oddelenia sa môžu členiť na referáty, ktoré majú najmenej troch zamestnancov. V oddelení môže byť i jeden referát. V osobitných prípadoch môže byť zriadený i samostatný referát a starosta môže rozhodnúť, že oddelenie alebo referát môže mať i menej zamestnancov ako je určené v prvej vete tohto ustanovenia.

/5/ Vedúci zamestnanci rozhodujú o otázkach na úseku svojej pôsobnosti, ak ich rozhodovanie neprislúcha výlučne starostovi. Riadia, organizujú a kontrolujú zverený úsek, zastupujú úrad pri rokovaní s inými orgánmi a organizáciami v rozsahu určenom náplňou práce útvaru, ktorý riadia. Rozhodujú o veciach, ktoré  im vymedzí starosta súhrnne alebo jednotlivo písomnou formou a tiež, ktoré sú im vymedzené Pracovným poriadkom. Zodpovedajú aj za personálnu prácu vo svojom útvare.

Strana 17

Čl. 16
Prednosta miestneho úradu

/1/ Na čele miestneho úradu je prednosta, ktorého vymenúva na dobu neurčitú a odvoláva starosta. Prednosta sa za svoju činnosť zodpovedá starostovi.

/2/ Prednosta najmä :
a) vedie a organizuje prácu miestneho úradu,
b) predkladá miestnemu zastupiteľstvu a miestnej rade správu o plnení uznesení miestneho zastupiteľstva a miestnej rady, štvrťročné správy o stave hospodárenia s rozpočtom MČ a návrhy na použitie rezervného fondu,
c) podpisuje spolu so starostom zápisnicu zo zasadnutia miestneho zastupiteľstva  a miestnej rady,
d) zúčastňuje sa na zasadnutí miestneho zastupiteľstva a miestnej rady s hlasom poradným,
e) plní ďalšie úlohy podľa rozhodnutia miestneho zastupiteľstva, starostu a miestnej rady,
f) v pracovno-právnych veciach zamestnancov má kompetenciu vymedzenú  v Pracovnom poriadku,
g) pravidelne štvrťročne predkladá na rokovanie miestneho zastupiteľstva informáciu  o súčasnom stave evidovaných pohľadávok MČ a riadených organizácií 

/3/ Prednosta priamo riadi :
a/ sekretariát prednostu,
b/ oddelenie organizačné a evidencie obyvateľov,
c/ oddelenie  verejného poriadku,
d/ oddelenie výstavby a investícií (vykonáva i úlohy súvisiace s pôsobnosťou MČ ako špeciálneho stavebného úradu pre miestne komunikácie III. a IV. triedy a účelové komunikácie),
e/ oddelenie vnútornej správy (vykonáva i úlohy súvisiace s pôsobnosťou  matriky)
f/ oddelenie hospodárske a finančné,
- referát účtovníctva,
- referát rozpočtu a miestnych daní
g/ oddelenie bytové a sociálnych služieb,
    - referát opatrovateľskej služby,
h/ oddelenie podnikateľské, právne a správy majetku,
i/ oddelenie územného plánovania a životného prostredia,
    - referát životného prostredia
j/ školstva, kultúry, športu a voľného času 
    (vykonáva i úlohy súvisiace s pôsobnosťou MČ ako školského úradu)
k/ oddelenie pre správu bytov a nebytových priestorov.
l/ útvar štrukturálnych fondov

/4/ Pri výkone svojej práce prednosta spolupracuje so zástupcom starostu, tajomníkom miestnej rady, splnomocnencom  miestneho zastupiteľstva, poslancami  a miestnym kontrolórom.

Čl. 17
Vedúci oddelení a vedúci referátov

/1/ Na čele oddelení miestneho úradu sú vedúci oddelení. Za svoju činnosť zodpovedajú prednostovi. Na čele referátov sú vedúci referátov, ktorí za svoju činnosť zodpovedajú vedúcim oddelení, a ak ide o samostatné referáty prednostovi. V oddeleniach členených na referáty vedúci oddelenia môže zároveň riadiť i referát.

Strana 18

/2/ Vedúci oddelení a referátov riadia a organizujú prácu svojich útvarov a metodickou činnosťou usmerňujú činnosť miestnym zastupiteľstvom zriadených alebo založených organizácií, resp. pracovísk.
Čl. 18
Pracovné porady

/1/ Pracovné porady slúžia na to, aby zamestnanci MČ zaradení na miestnom úrade boli informovaní o dôležitých otázkach a úlohách miestneho úradu a MČ. Pracovné porady zvoláva prednosta, vedúci oddelení a vedúci referátov. Z pracovných porád prednostu sa vyhotovujú zápisy o výsledkoch rokovania, prijatých úlohách a termínoch, ktorých plnenie sa kontroluje; ak je to významovo zvlášť dôležité, vyhotovujú sa zápisy i z porád oddelení a referátov.

/2/ Kolektívne prerokovanie otázok na pracovných poradách nezbavuje vedúceho zamestnanca zodpovednosti za plnenie pracovných úloh svojho útvaru.

Čl. 19
Vzťahy medzi oddeleniami

/1/ Oddelenia a referáty vzájomne úzko spolupracujú, aby sa realizovala jednotnosť riadenia. Pri zložitej problematike uplatňujú systém tímovej práce. Ak v spolupráci nedôjde k dohode, spor rieši prednosta.

/2/ Oddelenia a samostatné referáty predkladajú prednostovi návrhy na riešenie zásadných otázok patriacich do ich pracovnej náplne a podávajú informácie a správy o plnení úloh.

Čl. 20
Zastupovanie zamestnancov

/1/ Na zabezpečenie riadneho a plynulého chodu práce a vybavovania bežných vecí v čase neprítomnosti vedúcich zamestnancov a pri neobsadení ich miest, ako aj v neprítomnosti ďalších zamestnancov sa určí ich zastupovanie.

/2/ Neprítomného vedúceho oddelenia resp. vedúceho referátu zastupuje zamestnanec, ktorého určí prednosta alebo vedúci oddelenia, ak sa predpokladá, že zastupovanie potrvá dlhšie časové obdobie. Ak ide o čas kratší, zástupcu určí vedúci oddelenia sám. Obdobne sa postupuje, keď nie je vedúca funkcia dočasne obsadená.
Čl. 21
Odovzdávanie a preberanie funkcií

	Pri odovzdávaní funkcie vedúceho zamestnanca sa urobí zápisnica, najmä o stave plnenia úloh, odovzdaní dokumentácie, o stave finančných prostriedkov a ostatných majetkových hodnôt. Zápisnicu podpíše odovzdávajúci, preberajúci a bezprostredne nadriadený zamestnanec. Zápisničné odovzdanie a prevzatie agendy môže nariadiť vedúci zamestnanec aj pri odovzdaní inej než vedúcej funkcie, ak je to potrebné vzhľadom na význam alebo rozsah zodpovednosti alebo z iných vážnych dôvodov. Pri odovzdaní agendy, ktorá je spojená so zodpovednosťou za zverené hodnoty, sa vykoná mimoriadne inventarizácia. Zápisnica o odovzdaní utajovaných písomností sa urobí podľa osobitných predpisov.

Čl. 22
Evidencia a dokumentácia právnych predpisov

/1/ Sekretariát starostu, sekretariát zástupcu starostu, sekretariát prednostu a oddelenia sú povinné viesť úplnú a prehľadnú evidenciu a dokumentáciu právnych a iných predpisov  a uznesení potrebných pre ich prácu. Táto evidencia a dokumentácia musí byť stále  k dispozícii zamestnancom.
Strana 19

/2/ Úplnú evidenciu a dokumentáciu právnych predpisov a evidenciu uznesení Mestskej rady a Mestského zastupiteľstva Bratislavy SR Bratislavy, miestnej rady a miestneho zastupiteľstva a jednotlivých komisií vedie referát organizačný a evidencie obyvateľov.

/3/ Oddelenie vnútornej správy, školstva, kultúry a športu zabezpečuje, aby jednotlivé útvary dostávali právne predpisy včas a v požadovanom počte.

/4/ Manipuláciu s úradnými písomnosťami upravuje Spisový a skartačný poriadok a Spisový a skartačný plán.

/5/ Manipulácia s utajovanými písomnosťami je upravená osobitne.

Čl. 23
Vnútorné organizačné normy

/1/ Vnútornými organizačnými normami mestskej časti sú najmä:
1. Štatút Bratislavy SR Bratislavy
2. Štatút MČ, ktorý je základnou organizačnou normou
3. Rokovací poriadok miestneho zastupiteľstva
4. Rokovací poriadok miestnej rady
5. Rokovací poriadok komisií miestneho zastupiteľstva
6. Pravidlá pre prípravu, schvaľovanie a vyhlasovanie všeobecne záväzných nariadení
7. Príkaz starostu na zabezpečenie úloh informačného zákona
8. Pracovný poriadok MČ
9. Spisový a skartačný poriadok miestneho úradu, Spisový a skartačný plán miestneho úradu
10. Odmeňovací poriadok samosprávy MČ
11. Smernica pre vedenie účtovníctva
12. Zásady hospodárenia s majetkom zvereným do správy MČ a s majetkom vo vlastníctve MČ 
13.  Aprobačné oprávnenie vedúcich zamestnancov
14.  Zásady kontrolnej činnosti v podmienkach samosprávy MČ
15. Zásady postupu pri prijímaní, evidovaní, vybavovaní a kontrole vybavovania sťažností fyzických a právnických osôb a postupu pri vybavovaní petícií  v podmienkach samosprávy
16.  Požiarny poriadok a Požiarny štatút miestneho úradu
17.  Domáci poriadok o činnosti a prevádzke v Kluboch dôchodcov
18.  Diferencované poskytovanie zliav zo stravného dôchodcov podľa výšky dôchodku
19. Zásady poskytovania stravovania pre dôchodcov a zdravotne postihnutých občanov orgánmi samosprávy
20.  Zásady poskytovania finančných výpomocí občanom MČ
21.  Štatút Fondu rozvoja bývania MČ
22.  Rezervný fond
23.  Pravidlá pri prenajímaní nebytových priestorov v správe organizácií MČ
24. Postup pri jednotlivých formách oceňovania fyzických a právnických osôb samosprávou MČ
25. Organizačný poriadok a prevádzkový poriadok Školak klubu
26. Štatút účelového mimorozpočtového peňažného fondu
27. Smernica o prihlasovaní a odhlasovaní osôb v obecných bytoch v mestskej časti Bratislava - Nové Mesto
28. Smernica o inventarizácii

/2/ Všetci zamestnanci MČ zaradení na miestnom úrade, v detských jasliach, kluboch dôchodcov, Školak klube a na ostatných pracoviskách MČ sú povinní dodržiavať organizačné normy MČ, upozorňovať na zistené nedostatky a zabezpečovať ich odstránenie a nápravu.

Strana 20

/3/ Prednosta a všetci vedúci zamestnanci kontrolujú plnenie vnútorných organizačných noriem MČ.

Čl. 24
Vzťah mestskej časti k mestu Bratislava

/1/ MČ je súčasťou mesta Bratislavy. Jej pôsobnosť a kompetencie ustanovuje zákon o Bratislave  a jej Štatút.

/2/ MČ hospodári i so zvereným majetkom a so zverenými finančnými príjmami, ktoré jej boli zverené hl. mestom do správy. Miestne zastupiteľstvo rozhoduje o týchto veciach a schvaľuje najdôležitejšie úkony týkajúce sa tohto majetku v rozsahu ustanovenom v Štatúte.

/3/ Miestne zastupiteľstvo môže požiadať Mestské zastupiteľstvo o prerokovanie otázok celomestského charakteru, ktoré sa dotýkajú záujmov MČ.

Čl. 25
Vzťah mestskej časti k štátnym orgánom

/1/ MČ prostredníctvom svojich orgánov spolupracuje so štátnymi orgánmi, ktoré majú pôsobnosť na jej území, prípadne i ktoré majú sídlo a pôsobnosť mimo jej územia.

/2/ MČ vo vybraných veciach podlieha dozoru štátu v rozsahu vymedzenom osobitnými predpismi.

/3/ Orgány štátu poskytujú orgánom samosprávy MČ pomoc v odborných veciach.

Čl. 26
Vzťah mestskej časti k orgánom polície

/1/ Útvary Policajného zboru SR pôsobiace na území Bratislavy a osobitne v MČ, poskytujú pomoc v rozsahu svojej pôsobnosti a v súlade so zákonom o Policajnom zbore SR.

/2/ Mestská polícia a jej stanica dislokovaná v MČ ako poriadkový útvar pôsobiaci pri zabezpečovaní verejného poriadku a ochrany životného prostredia plní úlohy vyplývajúce z nariadení, uznesení miestneho zastupiteľstva a rozhodnutí starostu. Na vykonávanie svojich úloh využíva oprávnenia ustanovené zákonom o obecnej polícii  a Štatútom.

/3/ Samosprávne orgány MČ a miestny úrad úzko spolupracujú a poskytujú pomoc pri plnení úloh miestneho útvaru Policajného zboru SR a mestskej polície. Pri koordinácii a výkone spolupráce má osobitné postavenie oddelenie verejného poriadku miestneho úradu.

Čl. 27
Vzťah mestskej časti k požiarnemu zboru

/1/ MČ za účelom ochrany majetku a životov využíva pomoc Hasičského a záchranného útvaru Bratislava pri požiaroch, živelných pohromách a iných mimoriadnych udalostiach, ako aj v preventívnej činnosti.

Strana 21

/2/ V oblasti protipožiarnej ochrany úzko spolupracuje s Dobrovoľným verejným požiarnym zborom a s odborom požiarnej ochrany Krajského úradu bratislavského kraja.

Čl. 28
Spolupráca s politickými stranami a hnutiami
a občianskymi združeniami

/1/ Obyvatelia majú právo sa združovať v politických stranách a v politických hnutiach. Výkon tohto 
práva slúži obyvateľom na ich účasť na politickom živote spoločnosti, najmä na vytváraní zákonodarných zborov a orgánov miestnej samosprávy.

/2/ Politické strany a hnutia sú prostredníkom, aby obyvatelia mali možnosť uplatňovať si svoje právo na účasti na politickom živote spoločnosti, vrátane na vytváraní a práci zastupiteľských zborov. Spôsob a rozsah ich účasti upravujú osobitné predpisy.

/3/ V podmienkach MČ sa na základe všeobecných volieb do orgánov miestnej samosprávy prihliada, aby v miestnej rade, prípadne v iných orgánoch boli zastúpené politické strany a hnutia v takom pomere, ako sú zastúpené v miestnom zastupiteľstve.

/4/ Obyvatelia majú právo slobodne sa združovať v rôznych spolkoch, spoločenských hnutiach, kluboch a iných združeniach, ktoré osobitný zákon nezakazuje. Združenia a obyvatelia  majú právo obracať sa na štátne orgány a orgány samosprávy MČ s podnetmi, návrhmi, sťažnosťami a petíciami.

/5/ MČ pre politické strany a hnutia, kluby a iné združenia vytvára podľa možnosti priestorové  a materiálne podmienky.

Čl. 29
Vzťah k okolitým mestským častiam a obciam

/1/ Zástupcovia samosprávnych orgánov MČ a miestneho úradu sa rôznou formou zúčastňujú na prerokúvaní niektorých spoločných problémov dotýkajúcich sa celého mesta a na príprave návrhov na ich riešenie.
/2/ MČ môže uzatvárať s inými MČ a obcami dohody o vzájomnej spolupráci v jednotlivých oblastiach činnosti miestnej samosprávy, vrátane materiálnej spolupráce, ako aj vstupovať do združení v rámci SR i medzinárodných združení. 
Čl. 30
Symboly mestskej časti

	MČ má svoje symboly :
a/ erb,
b/ vlajku,
c/ pečať,
d/ znelku.
Ich používanie sa uskutočňuje v súlade s ustanoveniami zákona o obecnom zriadení.

Čl. 31
Zrušovacie ustanovenie

Zrušuje sa Štatút Mestskej časti Bratislava Nové Mesto zo dňa 22.6.2010 

Strana 22

Čl. 32
Účinnosť

/1/ Štatút MČ schválilo Miestne zastupiteľstvo MČ Bratislava - Nové Mesto uznesením č. 5/12 dňa  16.6.2011. Vykonávať zmeny a doplnky Štatútu MČ prislúcha miestnemu zastupiteľstvu.
/2/ Tento štatút nadobúda účinnosť dňom schválenia.

Príloha č. 1: Organizačná štruktúra samosprávy a
	        Miestneho úradu MČ Bratislava - Nové Mesto

                                                                                                          Mgr. Rudolf Kusý
							                    starosta 

Bratislava  21.6.2011

––––––––––––––––––––––––––––––––––––
1) Zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov
2) Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov
3) Zákon č. 300/2008 Z. z. o organizácii a podpore športu a o zmene a doplnení niektorých zákonov v znení zákona   č. 462/2008 Z. z.
4) Zákon č. 479/2008 Z. z.  o organizovaní verejných telovýchovných podujatí, športových podujatí a turistických podujatí a o zmene a doplnení niektorých zákonov

Strana 23